


KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2026. július 29-i ülésére)


TÁRGY: 	LAKÁS BÉRBEADÁSA KALLA VIKTÓRIA RÉSZÉRE


Kalla Viktória kérelmet nyújtott be Kiskőrös Város Polgármesterének címezve, hogy Kiskőrös Város Önkormányzata bérlakást biztosítson számára, tekintettel arra, hogy jelenlegi lakhatása megszűnik és jövedelmi helyzete nem teszi lehetővé, hogy saját tulajdonú ingatlant vásároljon, illetve magas piaci alapú albérletet fenntartson.
Kalla Viktória 2017. augusztus hónapjától él Kiskőrösön.  2017. év óta a Kiskunhalasi Szakképzési Centrum Kiskőrösi Wattay Technikumának magyar nyelv és irodalom, valamint történelem szakos tanára. Munkáját igyekszik lelkiismeretesen, felelősségteljesen végezni. Jövőbeni tervei közé tartozik, hogy levelezőn elvégezze a pszichológiai szakot, hogy a később iskolapszichológusként is tudja segíteni a diákok életét. A kiskőrösi közösségi életben is igyekszik jelen lenni, legutóbb Nagy Imre és mártírtársainak kivégzésének évfordulója alkalmából a városi megemlékezésen ünnepi beszédet is mondott.
A Kiskunhalasi Szakképzési Centrum Kiskőrösi Wattay Technikum igazgatója támogatja kérelmét. Az intézményükben folyó oktató, nevelő munkát magas színvonalon végzi, amelyet tanúsítanak azok az elismerések melyeket a Kiskunhalasi Szakképzési Centrum részéről kapott 2025-ben a „Siker kovácsa” díjat, 2026-ban pedig a „Jövő reménysége” díjat.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére – a polgármester javaslatára – pályázat kiírása nélkül adja bérbe.
Az előterjesztés sürgősségét indokolja, hogy az előterjesztés dokumentációja a testületi anyagok kiküldését követően vált véglegessé.  

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a Kiskőrös belterületi 2650/2/A/28 helyrajzi számon nyilvántartott, természetben, Kiskőrös, Luther Márton tér 7. 4. emelet 14. ajtószám alatti 2 szoba, 1 konyha, 1 előszoba, 1 fürdőszoba, 1 WC, 1 éléskamra, 1 tároló, 1 erkély  helyiségekből álló 54 m2 alapterületű komfortos lakást Kalla Viktória részére 2 éves időtartamra, de legfeljebb Kiskunhalasi Képzési Centrum Kiskőrösi Wattay Technikumban fennálló munkaviszonya időtartamára.


Kiskőrös, 2026. július 27.

	Domonyi László Mihály s.k.,
	polgármester













HATÁROZAT-TERVEZET


A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2646/5/A/10 helyrajzi számon nyilvántartott, természetben Kiskőrös, Luther Márton tér 7. 4. emelet 14. ajtószám alatti 2 szoba, 1 konyha, 1 előszoba, 1 fürdőszoba, 1 WC, 1 éléskamra, 1 tároló, 1 erkély  helyiségekből álló 54 m2 alapterületű komfortos lakást bérbe adja, Kalla Viktória 6320 Solt, Nyár utca 13. állandó lakóhelyű, de életvitelszerűen 6200 Kiskőrös, Luther Márton tér 5/D 2. emelet 5. a. ajtószámú  tartózkodási hellyel rendelkező lakos részére 2 éves időtartamra, de legfeljebb a Kiskunhalasi Képzési Centrum Kiskőrösi Wattay Technikumban fennálló munkaviszonya időtartamára.
1. felhatalmazza a polgármestert a határozat-tervezet mellékletét képező lakásbérleti szerződés aláírására.

Felelős:	polgármester
Határidő:	azonnal


